b'\n_START_ARTICLE_\nSlovensko planinsko dru\xc5\xa1tvo Celovec\n_START_PARAGRAPH_\nSlovensko planinsko dru\xc5\xa1tvo Celovec (kratica SPDC), je planinska organizacija koro\xc5\xa1kih Slovencev v Avstriji._NEWLINE_Dru\xc5\xa1tvo je bilo ustanovljeno 11. januarja 1953 v Celovcu. Pred tem je od leta 1900 delovala Ziljska podru\xc5\xbenica slovenskega planinskega dru\xc5\xa1tva, ki jo je 1907 nasledila Koro\xc5\xa1ka podru\xc5\xbenica s SPD s sede\xc5\xbeem v Celovcu. Obe, ki sta se z ozna\xc4\x8devanjem in gradnjo planinskih poti, z name\xc5\xa1\xc4\x8danjem slovensko - nem\xc5\xa1kih ka\xc5\xbeipotov, z izletni\xc5\xa1tvom in planinsko fotografijo, je vodil Franc Grafenauer. Leta 1901 je Ziljska podru\xc5\xbenica odprla na Zahomski planini 1712 mnm (nem. Achomitzer Alm) Korenovo ko\xc4\x8do. Med 1. svetovno vojno je organizirano planinstvo podru\xc5\xbenice zamrlo, po vojni pa so v letih 1918\xe2\x88\x921920 delovale podru\xc5\xbenice v Borovljah, Pliberku in Velikovcu._NEWLINE_Danes se SPDC ukvarja z izletni\xc5\xa1tvom, organizira predavanja in fotografske razstave. Prizadeva si za ohranitev doma\xc4\x8dih ledinska in krajevnih imen. Je tudi pobudnik in soorganizator mednarodnega spominskega pohoda na 1090 mnm visoko Arihovo pe\xc4\x8d (nem. Arichwand). Leta 1969 je SPDC ob podpori planincev z Gorenjske zgradilo planinsko ko\xc4\x8do, ki so jo ob odprtju poimenovali, Ko\xc4\x8da nad Arihovo pe\xc4\x8djo (1080 mnm).'